Эканоміка Люксембурга — асобная тэма для абмеркавання. Грошы ў краіне робяцца зусім не на ніве сельскай гаспадаркі, хоць краіна і валодае 160 гектарамі ворных угоддзяў, а таксама вінаграднікамі, ураджай з якіх дазваляе выпускаць мільёны літраў віна ў год. Галоўная спецыялізацыя краіны якраз тая, што асабліва цікавая Беларусі, — фінансавая сфера. Для вызначэння якасці працы ў гэтай сферы трэба арыентавацца на індэкс глабальных фінансавых цэнтраў, які абнаўляецца кожную вясну. Той факт, што Люксембург уваходзіць у лік 22 найбуйнейшых глабальных фінансавых цэнтраў свету, гаворыць сам за сябе. У індэксе 2017 года ён займае чатырнаццатую пазіцыю ў свеце і чацвёртую — у Еўропе. Сярод еўрапейскіх канкурэнтаў яго змаглі апярэдзіць толькі такія магутныя фінансавыя цэнтры, як Лондан (1-е месца ў свеце), Цюрых (9-е месца) і Франкфурт (11-е месца). У эканоміцы Люксембурга фінансы займаюць дамінуючую ролю, складаючы 36 працэнтаў ад ВУП. Для Беларусі ўяўляе інтарэс і іншы важны напрамак развіцця эканомікі Люксембурга — інфармацыйныя тэхналогіі. Нельга ні ў якім разе забываць і пра Арселор Мітал, найбуйнейшую ў свеце металургічную кампанію, якая базіруецца ў Люксембургу.